Sigarettide aktsiisi alammäära kehtestamise suhtes on Bulgaaria ja Rumeenia ühinemislepingu tekst identne Eesti ühinemislepingu tekstiga. Samamoodi Eestiga peavad Bulgaaria ja Rumeenia direktiivi 92/79/EMÜ (aktsiisiga maksustatavate toodete üldise korralduse ja nende valdamise, liikumise ning järelevalve kohta) artikli 2 lõike 1 erandina viima sigarettide aktsiisimäära vastavusse selle alammääraga 1. jaanuariks 2010. Sigarettide viimisel Rumeeniast ja Bulgaariast teise liikmesriiki kohaldatakse nendele sigarettidele kolmandatest riikidest toodud tubakatoodetele kehtestatud koguselisi piirnorme.